Diari Oficial de la Generalitat Valenciana


Sumari del DOGV 3144, del 17-12-1997 (1997/12094)

RESOLUCIÓ de 4 de novembre de 1997, del director general d'Urbanisme i Ordenació Territorial, relativa a la modificació número 1 del Pla Parcial Industrial Zona A de les Normes Subsidiàries d'Atzeneta d'Albaida.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3144

Data del DOGV
:   17-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12429


Data del document
:   04-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

4084 RESOLUCIÓ de 4 de novembre de 1997, del director general d'Urbanisme i Ordenació Territorial, relativa a la modificació número 1 del Pla Parcial Industrial Zona A de les Normes Subsidiàries d'Atzeneta d'Albaida. [97/C12216]
  
Vist l'expedient remés per l'Ajuntament d'Atzeneta d'Albaida, referit a la modificació número 1 del Pla Parcial Industrial Zona A, de les Normes Subsidiàries, i de conformitat amb els següents:
  
Antecedents de fet
  
Primer
  
L'expedient va ser sotmés a informació pública el 29 d'abril de 1997 i publicat en el Diari Oficial de la Generalitat Valenciana de 5 de juny de 1997 i en el periòdic Levante de data 18 de juliol de 1997. Després del corresponent període d'exposició al públic, va ser aprovat provisionalment pel Ple de l'Ajuntament el 25 de setembre de 1997.
  
Segon
  
El projecte consta de memòria informativa i justificativa i plans d'ordenació, per la qual cosa compleix allò que s'ha disposat en l'article 27 de la Llei Reguladora de l'Activitat Urbanística.
  
Tercer
  
Atzeneta d'Albaida té les Normes Subsidiàries aprovades definitivament per la Comissió Provincial d'Urbanisme de València, en sessió de 29 d'abril de 1986, així com el pla parcial aprovat definitivament per la Comissió Territorial d'Urbanisme de València el 27 de setembre de 1994, pel qual s'ordena la zona A d'ús industrial.
  
Quart
  
La Comissió Territorial d'Urbanisme de València, en sessió de 30 de setembre de 1997, va adoptar l'acord següent:
  
Supeditar l'aprovació definitiva de la modificació del Pla Parcial Industrial Zona A, de les Normes Subsidiàries d'Atzeneta d'Albaida, fins que no es procedisca a completar la documentació en les termes següents: el projecte presenta la modificació del traçat de dues carreteres que afecten la Diputació Provincial, la qual va emetre un informe desfavorable respecte d'això, i els esmentats traçats es van haver de reconsiderar de conformitat amb allò que s'ha determinat per la pròpia Diputació Provincial. Posteriorment, en data 29 de setembre de 1997, el Ple de l'Ajuntament va acordar reparar aquesta deficiència, mitjançant el manteniment del traçat de tot el viari del Pla Parcial en qüestió, i desapareixen, així, de la modificació els aspectes que afectaven el traçat del vial. No obstant això, s'haurà de remetre la documentació gràfica, degudament diligenciada, en la qual quede reflectit el contingut del mencionat acord, i haurà de supeditar-se, fins a aquest moment, l'aprovació de la modificació.
  
Cinqué
  
La modificació de l'article 14 de les ordenances, la finalitat de la qual és permetre adossar les edificacions a la mitgera comuna, suposa que l'esmentat precepte quede redactat de la manera següent:
  
«Article 14. Separació mínima a façanes i límits
  
La separació mínima serà de 5,00 metres a la façana principal, i de 3,00 metres als límits restants.
  
Els aparcaments coberts i els centres de transformació d'energia elèctrica no necessitaran complir aquesta condició.
  
En el cas de parcel·les confrontants, es permetrà arrenglerar les edificacions a la mitgera comuna d'aquestes parcel·les, amb l'acord previ per escrit dels propietaris d'aquestes i sempre que no s'excedisca de l'ocupació permesa en cada parcel·la.»
  
Sisé
  
Amb data 24 d'octubre de 1997 va tenir entrada en el Registre de la Comissió Territorial d'Urbanisme de València la documentació remesa per l'Ajuntament, la qual consta de pla d'ordenació detallat, en el qual es recullen les observacions realitzades.
  
Fonaments de dret
  
Primer
  
Que segons l'informe tècnic favorable dels Serveis Territorials d'aquesta Direcció General d'Urbanisme i Ordenació Territorial s'han esmenat les deficiències expressades anteriorment.
  
Segon
  
Que aquest director general d'Urbanisme i Ordenació Territorial és competent, de conformitat amb l'article 8.b del Decret 77/1996, de 16 d'abril, del Consell de la Generalitat Valenciana, pel qual s'aprova el Reglament dels Òrgans Urbanístics de la Generalitat Valenciana, en relació amb l'article 41 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, respecte de les facultats que per delegació li confereix el Ple de la Comissió Territorial d'Urbanisme.
  
Vista la legislació aplicable, així com la Llei del Règim Jurídic de les Administracions Públiques i del Procediment Administratiu Comú i els altres preceptes de concordant aplicació, resolc:
  
Considerar acomplit l'Acord de la Comissió Territorial d'Urbanisme de València de 30 de setembre de 1997, relatiu a la modificació número 1 de les Normes Subsidiàries de Planejament, Pla Parcial Industrial Zona A, del municipi d'Atzeneta d'Albaida.
  
Declarar definitivament aprovada la modificació número 1 de les Normes Subsidiàries de Planejament, Pla Parcial Industrial Zona A, del municipi d'Atzeneta d'Albaida.
  
Ordenar la publicació en el Diari Oficial de la Generalitat Valenciana de la present resolució.
  
L'Ajuntament de Atzeneta d'Albaida haurà de notificar el contingut d'aquest acord a tots els particulars interessats en l'expedient de referència.
  
Contra la present resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia de la recepció de la present notificació.
  
Tot això, sense perjudici que es puga exercitar qualsevol altre recurs que s- estime oportú.